## **Hvad tror du, vi vil?**

## En Kahoot om plejeanbragte børns perspektiver på børnesamtalen

- Vejledning til dig som vil bruge quizzen i undervisningssammenhænge

**Introduktion**

I denne vejledning kan du læse om, hvordan quizzen er lavet og hvorfor spørgsmålene ser ud, som de gør. Det kan du bruge til at underbygge dialogen med de studerende.

**Quizzens tilblivelse**

Quizzen er lavet af børn anbragt i pleje. I et børnepanel. Ved børnepaneler samler man en gruppe børn, der sammen kan dele deres erfaringer med voksne, omkring hvordan det er at være børn. I dette tilfælde er det børnepaneler med udelukkende plejebørn (4-6 børn i hvert panel). Denne Kahoot er lavet af børnene, fra det første børnepanel der blev afholdt.

**Spørgsmålenes udformning**

Spørgsmålene afspejler de diskussioner, børnene har haft om det at have samtaler med sin sagsbehandler og være et barn anbragt i pleje. Derfor er der ofte flere rigtige end forkerte svar i svar-kategorierne, man kan vælge imellem.

Billederne afspejler situationer, som børnene har fortalt om i møderne.

Spørgsmålene om regler i plejefamilien kom op, fordi det er et vigtigt spørgsmål for børn, der er anbragt sent. Trods børnenes generelle modstand mod at have en sagsbehandler på besøg, kunne de se en mening med at have en sagsbehandler, hvis hun eller han kunne mediere reglerne i plejefamilien, hvis de lå for langt fra det, barnet var vokset op med.

Spørgsmålet ’Hvad tror du vi vil, når sagsbehandler kommer?’ og det korrekte svar - at spille et spil, er en vigtig illustration af børnenes ønske om at kunne bestemme noget, der skal foregå, som de vælger. Er der plads til det? Tager sagsbehandler sig tid til det, eller har hun for travlt med det, som hun selv synes, hun skal, når hun kommer?

Spørgsmålene om dyr kom med, fordi et barn syntes det gjorde quizzen sjovere, hvis den også handlede om dyr. Når man arbejder med børneinddragende, passer alt det man får ikke ind i det, som man som voksen kan tro, er rammen.

**Selve quizzen**

Find quizzen på kahoot.it

Eller brug linket under Kahoot logoet.



[Tryk her for at tilgå vores Kahoot](https://create.kahoot.it/share/hvad-tror-du-vi-vil/5d145ce4-41cd-41c7-aef2-f831a790d42d)

På baggrund af børnenes arbejde i børnepanelerne har vi også udgivet en bog “Børnesamtaler - i et børneperspektiv” som kan findes under publikationer på momp.dk

God fornøjelse/

Teamet bag Mig & Min Plejefamilie og alle børnene fra børnepanelerne

